LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2003 M. SAUSIO 29 D. ĮSAKYMO NR. 1K-019 „DĖL MOKESČIŲ IR KITŲ ĮMOKŲ Į VALSTYBĖS BIUDŽETĄ IR SAVIVALDYBIŲ BIUDŽETUS APYSKAITOS“ PAKEITIMO

2016 m. kovo 9 d. Nr.1K-80

Vilnius

Pakeičiu Lietuvos Respublikos finansų ministro 2003 m. sausio 29 d. įsakymą Nr. 1K-019 „Dėl mokesčių ir kitų įmokų į valstybės biudžetą ir savivaldybių biudžetus apyskaitos“:

1. Pakeičiu 2.4.1.3 papunktį ir jį išdėstau taip:

„2.4.1.3. 3 priedą „Valstybės biudžeto pajamų iš mokesčių dalis ir kitos lėšos, įstatymais ir kitais teisės aktais skiriamos programoms finansuoti, pagal asignavimų valdytojus;“.

2. Pakeičiu 2.5 papunktį ir jį išdėstau taip:

„2.5. VMI kas ketvirtį, teikdama mėnesio apyskaitą, kartu pateikia apyskaitos 54 eilutėje „Kitos neišvardytos pajamos“ įrašytos sumos detalizuotus duomenis pagal atskiras įmokų rūšis;“.

3. Pakeičiu nurodytu įsakymu patvirtintą Mokesčių ir kitų įmokų į biudžetus apyskaitos formą 1-VP ir ją išdėstau nauja redakcija (pridedama).

4. Pakeičiu nurodytu įsakymu patvirtintą Nepriemokų pažymos formą ir ją išdėstau nauja redakcija (pridedama).

Finansų ministras	Rimantas Šadžius